Kan Sonja Loots asb. leer spel? | Netwerk24
Kan Sonja Loots asb. leer spel?
Deur Estelle Venter, Paternoster 18 Oktober 2020 00:06
Estelle Venter, Paternoster, skryf:
In haar rubriek verlede week had Sonja Loots dit oor hoop, wat sy die "slimmer sussie van optimisme" noem.
Sy noem 'n aantal leiers oor wie die hoop beskaam, waaronder ene Donald Trump. Sy begaan egter 'n spelfout. Sonder om doekies om te draai: Trump is luier.
Vir die hedendaagse winkelnêppie het die Nederlanders die skone woordjie wegwerpluier.
'n Mens hoop maar die Amerikaanse stempubliek doen vroeg in November vanjaar met dié groot oranje luier soos met een wat al te lank die lendene omgord. Dán is daar vir die dommer sussie optimisme ook 'n sprankie hoop.